**Obrazloženje prijedloga II. Izmjena i dopuna Programa građenja objekata i uređaja**

**komunalne infrastrukture na području Grada Ivanca za 2022. godinu**

Program građenja objekata i uređaja komunalne infrastrukture provodi Upravni odjel za urbanizam, komunalne poslove i zaštitu okoliša.

Program obuhvaća aktivnosti vezane uz zajednička ulaganja u projekte infrastrukture s komunalnim i trgovačkim društvima, od kojih se posebno ističu javne površine, prometnice i prometne površine, javna rasvjeta, objekti za gospodarenje komunalnim otpadom.

Ovim se Izmjenama i dopunama Programa građenja objekata i uređaja komunalne infrastrukture za 2022. godinu ukupno planirani rashodi i izdaci za izvršenje Programa smanjuju za iznos od **689.000,00** kuna i iznose **13.887.000,00** kuna, a u nastavku se daje prikaz kapitalnih projekata sa aktivnostima za ostvarenje projekata i Programa, te pripadajućim obrazloženjima.

1. **JAVNE POVRŠINE**

**Kapitalni projekt: Gradnja i uređenje trgova i parkova**

Cilj projekta je stvaranje pješačke zone u samom centru Ivanca u etapama, sukladno financijskim mogućnostima, što će doprinijeti većoj urbanizaciji grada, te uređenje trgova i parkova.

Zakonska osnova

- Zakon o prostornom uređenju (NN 153/13, 65/17, 114/18, 39/19, 98/19),

- Zakon o gradnji (NN 153/13, 20/17, 39/19, 125/19),

- Zakon o komunalnom gospodarstvu (NN 68/18, 110/18, 32/20),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Stavka uređenja dječjih igrališta umanjuje se na iznos zaključenog ugovora.

2.1. U stavci glavni gradski trg uvodi se nova stavka, izrada izmjene projektne dokumentacije, zbog nemogućnosti rješavanja imovinsko-pravnih odnosa na prvobitno planiranom obuhvatu, zbog upisanih tereta na nekretninama na kojima je planirano uređenje trga, te će se projektom obuhvatiti u ovoj fazi samo zona trga.

2.2. Biciklistički poligon u Ivancu: povećanje na iznose iz postupka javne nabave.

2.4. Uvodi se nova stavka, park u ulici I. G. Kovačića, gdje se planira uređenje manje površine za kućne ljubimce – pse.

**Kapitalni projekt: Gradnja i uređenje groblja**

Cilj projekta je pravovremenim ulaganjem u dogradnju i poboljšanje standarda postojećih groblja očuvati zatečenu lokalnu arhitekturu, te stvaranje pretpostavki za dugoročno održiv razvoj i uređenje groblja, kao i stvaranje preduvjeta za širenje uz poštivanje značajki pojedinog groblja, a posebice na novom gradskom groblju u Ivancu, zbog svojeg značaja i veličine.

Zakonska osnova

- Zakon o grobljima (NN 19/98, 50/12, 89/17),

- Pravilnik o grobljima (NN 99/02),

- Zakon o komunalnom gospodarstvu(NN 68/18, 110/18, 32/20),

- drugi zakoni, pravilnici, uredbe i drugi podzakonski akti, te gradske odluke.

Izmjene:

3.1. Gradnja i uređenje groblja Ivanec – u stavci se mijenjaju iznosi planiranih zahvata i izrade projektne dokumentacije.

1. **PROMETNICE I PROMETNE POVRŠINE**

**Kapitalni projekt: Izgradnja i rekonstrukcija prometnica, prometnih površina i nogostupa**

Cilj projekta je usklađenim investicijskim zahvatima s naglaskom na izgradnju prometnica s nužnom pratećom infrastrukturom osigurati proširenje prometne mreže i pripadnih javnih prometnih površina, podići prometni standard i sigurnost.

Zakonska osnova

- Zakon o prostornom uređenju (NN 153/13, 65/17, 114/18, 39/19, 98/19),

- Zakon o gradnji (NN 153/13, 20/17, 39/19, 125/19),

- Zakon o cestama (NN 84/11, 22/13, 54/13, 148/13, 92/14, 110/19, 144/21),

- Zakon o komunalnom gospodarstvu (NN 68/18, 110/18, 32/20),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1.1. Uređenje lokalnih cesta – povećava se stavka izrade projektne dokumentacije, zbog potrebe izrade projekta na čitavoj dionici lokalne ceste u naselju Osečka.

1.2. Sanacija klizišta uz nerazvrstane ceste - stavka se umanjuje na iznose prema zaključenim ugovorima za izradu projektne dokumentacije, radova i nadzora.

1.3. Proširenje A. Cesarca u Ivancu – zbog nemogućnosti rješavanja imovinsko-pravnih odnosa na dijelu trase prometnice, za koje je pokrenut postupak izvlaštenja čije okončanje nije moguće predvidjeti, stavka se umanjuje na procijenjene iznose rješavanja imovinsko-pravnih odnosa, te inicijalnih sredstava za radove koji bi se mogli izvesti do kraja godine.

1.4. Uređenje ul. Lj. Gaja – stavka se umanjuje na iznos realiziranih troškova parcelacije te procjene troška izvođenja pripremnih radova.

1.5. Uređenje ul. I. Gundulića – stavka se povećava zbog potrebe rješavanja čitave dionice ulice, jer je prvobitno bilo planirano samo rješavanje dionice od Varaždinske ulice do ul. I. G. Kovačića (D35).

1.6. Autobusna stajališta – u stavci se mijenjaju samo iznosi otkupa zemljišta i izrade projektne dokumentacije, dok ukupan iznos ostaje isti.

1.10. Uređenje ul. P. Preradovića – u stavci me mijenjaju iznosi troškova nadzora i izrade projektne dokumentacije ,dok ukupan iznos ostaje isti.

1.12. Prometnice u Industrijskoj zoni Ivanec – uvodi se nova stavka, zbog potrebe početka rješavanja imovinsko-pravnih odnosa, kako bi se u narednom razdoblju mogla izgraditi potrebna komunalna infrastruktura i aktivirati preostali dio zone.

2. Modernizacija nerazvrstanih cesta: stavka se povećava zbog povećanja jediničnih cijena radova i materijala.

1. **JAVNA RASVJETA**

**Kapitalni projekt: Javna rasvjeta**

Cilj projekta je smanjivanje troškova javne rasvjete kroz stalna ulaganja u obnovu i zamjenu postojeće javne rasvjete novim štedljivim rasvjetnim tijelima, te izdvajanje objekata i uređaja za upravljanje javnom rasvjetom iz trafostanica, kako bi se stekli uvjeti samostalnog upravljanja javnom rasvjetom. Novom zakonskom regulativom propisane su mjere zaštite od nepotrebnih, nekorisnih ili štetnih emisija svjetlosti u prostor u zoni i izvan zone koju je potrebno osvijetliti te mjere zaštite noćnog neba od prekomjernog osvjetljenja, što ovaj projekt čini još važnijim u zaštiti okoliša.

Zakonska osnova

- Zakon o zaštiti okoliša (NN. 80/13,153/13, 78/15, 12/18, 118/18),

- Zakon o zaštiti od svjetlosnog onečišćenja (NN 14/19),

- Zakon o komunalnom gospodarstvu(NN 68/18, 110/18, 32/20),

- drugi zakoni, pravilnici, uredbe i drugi podzakonski akti, te gradske odluke.

U stavkama nema izmjena.

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**

**Kapitalni projekt: Program gradnje građevina za gospodarenje komunalnim otpadom**

Cilj projekta je sanacija odlagališta komunalnog otpada „Jerovec“, i smanjivanje negativnog utjecaja na okoliš koji ima odlagalište, te gradnjom objekata za gospodarenje komunalnim otpadom istovremeno podizanje kvalitete života u okolnim naseljima i smanjenja količina otpada.

Zakonska osnova

- Zakon o zaštiti okoliša (NN. 80/13,153/13, 78/15, 12/18, 118/18),

- Zakon o zaštiti prirode (NN. [80/13](https://www.zakon.hr/cms.htm?id=27247), [15/18](https://www.zakon.hr/cms.htm?id=27249), [14/19](https://www.zakon.hr/cms.htm?id=38733), [127/19](https://www.zakon.hr/cms.htm?id=42511)),

- Zakon o gospodarenju otpadom (NN. 84/21),

- Zakon o komunalnom gospodarstvu(NN 68/18, 110/18, 32/20),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Odlagalište komunalnog otpada 'Jerovec' – stavka se povećava zbog većih procijenjenih troškova monitoringa i izrade prateće dokumentacije.
2. **OBORINSKA ODVODNJA**

**Kapitalni projekt: Oborinska odvodnja**

Cilj projekta je zaštita okoliša i nekretnina od štetnog utjecaja voda, naročito od poplava, a podrazumijeva građenje i uređenje objekata i sustava urbane oborinske odvodnje u građevinskim područjima naselja, kao i odvodnja kontaktnih površina s kojih se oborinske vode ulijevaju u sustav urbane oborinske odvodnje

Zakonska osnova

- Zakon o komunalnom gospodarstvu(NN 68/18, 110/18, 32/20),

- Zakon o vodama (NN 66/19, 84/21),

- Zakon o zaštiti okoliša (NN. 80/13,153/13, 78/15, 12/18, 118/18),

- Zakon o zaštiti prirode (NN. [80/13](https://www.zakon.hr/cms.htm?id=27247), [15/18](https://www.zakon.hr/cms.htm?id=27249), [14/19](https://www.zakon.hr/cms.htm?id=38733), [127/19](https://www.zakon.hr/cms.htm?id=42511)),

- drugi zakoni, pravilnici, uredbe i drugi podzakonski akti, te gradske odluke.

1. Unutar stavke mijenjaju se iznosi za izvođenje radova i izrade projektne dokumentacije, dok ukupan iznos stavke ostaje isti.

Ukupni financijski plan Programa građenja objekata i uređaja komunalne infrastrukture za 2022. godinu umanjuje se na iznos od 13.887.000,00 kn, a odnosi se na građenje objekata i uređaja komunalne infrastrukture, kao i izradu potrebne projektne dokumentacije, otkupa zemljišta i drugih aktivnosti neophodnih za izvršenje Programa.

**Upravni odjel za urbanizam,**

**komunalne poslove i zaštitu okoliša**